
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 87/2024
privind modificarea și completarea Hotărârii Consiliului Local nr. 124/2023 privind aprobarea contractării unei finanțări rambursabile interne în valoare de maxim 26.803.156,48 lei, cu modificările și completările ulterioare

            Consiliul Local al comunei Săsciori, întrunit în ședința publică extraordinară de îndată  din data de 06.08.2024;
Având în vedere temeiurile juridice, respectiv prevederile:
a) art. 1 alin. (5), art. 120 și art. 121 alin. (1) și (2) din Constituția României, republicată;
b) art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2), precum și art. 1166 și următoarele din Legea nr. 287/2009 privind Codul civil, republicată, cu modificările și completările ulterioare, referitoare la contracte;
d) art. 129 alin. (1), alin. (2) lit. b) și alin. (4) lit. b) și art. 155 alin. (1) lit. c) și alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
e) art. 13 din Ordonanța de urgență a Guvernului nr. 64/2007 privind datoria publică, aprobată cu modificări și completări prin Legea nr. 109/2008, cu modificările și completările ulterioare;
f) art. 61-66 și art. 761 din Legea nr. 273/2006 privind finanțele publice locale, cu modificările și completările ulterioare;
g) art. 2 lit. c), k), p), art. 5 alin. (1), art. 6, 9 și 10 din Ordonanța Guvernului nr. 119/1999 privind controlul intern/managerial și controlul financiar preventiv, republicată, cu modificările și completările ulterioare;
h) Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare,
Ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

 Luând act de:
- proiectul de hotărâre nr. 257/05.08.2024 inițiat de domnul primar Morar Nicolae Florin;
- referatul de aprobare prezentat de către primarul Consiliului Local Săsciori, în calitatea sa de inițiator, înregistrat cu nr. 258/05.08.2024;
- raportul compartimentului de resort din cadrul aparatului de specialitate al consiliului local, înregistrat cu nr. 259/05.08.2024;
- viza de control financiar preventiv propriu acordată asupra acestui proiect de operațiune;
- avizul comisiei de specialitate a Consiliului Local Săsciori,

   
    În baza dispozițiilor art. 129 alin. (2) lit. b) si alin. (4) lit. b, art. 139 alin. (1) și alin. (3) și art. art. 196 alin. (1) lit. a) din Ordonanța de Urgență nr. 57/2019 – Partea I – privind Codul Administrativ, cu modificările și completările ulterioare,
     Constatând necesitatea de a asigura resursele financiare pentru realizarea investițiilor publice de interes local, precum și pentru a asigura conformitatea formei Hotărârii Consiliului Local cu prevederile actualizate ale Hotărârii Guvernului nr. 9/2007, cu modificările și completările ulterioare,

HOTĂRĂȘTE
Art.I. Se aprobă modificarea listei obiectivelor de investiții aprobată prin Hotărârea Consiliului Local nr. 10/2024 privind modificarea HCL 124/2023, în conformitate cu prevederile Anexei nr. 1 la prezenta Hotărâre.
Art.II. Art. 3 lit. a) al HCL nr. 124/2023 se modifică și va avea următoarea formulare:
“a) serviciului anual al datoriei publice locale aferent finanțării rambursabile menționate la art. 1”.
Art.III. (1) Art. 4 alin. (1) al HCL nr. 124/2023 se completează cu lit. g), care va avea următorul conținut:
“g) documentele şi informaţiile prevăzute la art. 76^1 alin. (1) din Legea nr. 273/2006 privind finanţele publice locale, cu modificările şi completările ulterioare”.
   (2) Art. 4 al HCL nr. 124/2023 se completează cu un nou alineat (3) care va avea următorul cuprins:
“(3) Ordonatorul principal de credite are obligaţia de a transmite, în format electronic la adresa http://uat.mdrap.ro/, informaţiile prevăzute la art. 76^1 alin. (1) din Legea nr. 273/2006 privind finanţele publice locale, cu modificările şi completările ulterioare.”
 Art.IV. Toate celelalte prevederi ale Hotărârii Consiliului Local nr. 124/2023, cu modificările și completările ulterioare, rămân neschimbate.
 Art.V. - Cu ducerea la îndeplinire a prevederilor prezentei hotărâri se însărcinează Primarul Comunei Săsciori.
 Art.VI. - Prezenta hotărâre se comunică, prin intermediul secretarului general al comunei Săsciori, în termenul prevăzut de lege, spre ducere la îndeplinire primarului comunei Săsciori și prefectului județului Alba pentru exercitarea controlului de legalitate și se aduce la cunoștință publică în monitorul oficial local la adresa www.comunasasciori.ro/.
                                            
                                                         Săsciori, 6 august  2024
       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
        Pintilie Nicolae Florian                                                    Groza Ligia Daniela

Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

